Madinai Munavvaradagi barcha musulmonlar uchun tabarruk masjid – Muhammmad (s.a.v.) payg‘ambarning masjidlari – Nabaviy masjidi yonida terror-xudkush tomonidan amalga oshirilgan portlashda Saudiya Arabistoni xavfsizlik kuchlarining 4 nafar xodimi halok bo‘ldi, deb xabar bermoqda Al Arabiya. Portlash har yili millionlab musulmonlar ziyorat qiladigan masjid va sud o‘rtasidagi avtoturargohda yuz bergan. Bundan tashqari, 4 iyulda mamlakatning Al-Qatif va Jidda shahrida ham xudkushlar tomonidan ikkita portlash sodir etildi. Dastlabki ma’lumotlarga ko‘ra, bu portlashlarda terrorchilardan boshqa hech kim halok bo‘lmagan. Avvalroq Nabaviy masjidi yonidagi portlashda 2 nafar harbiy halok bo‘lgani ma’lum qilingandi.